На рубяжы тысячагоддзяў некалькі разоў удзельнічаў у справаздачных сходах у “Гвардзейскім”. Звычайна яны праходзілі ў канцы лютага-пачатку сакавіка. Яшчэ холадна, даволі вялікае памяшканне Слабадскога сельскага клуба не паспявае нагрэць адзіная горача нацепленая круглая печ. Вяскоўцы не распранаюцца. Усе месцы ў зале заняты: людзям цікавы агульныя справы, бо гаспадарка ідзе ў гору.